
OPĆINE KRAVARSKO

PREDMET: Prijedlog I. izmjena i dopuna Programa građenja komunalne infrastrukture u 2026. godini
Općinskom vijeću Općine Kravarsko, na temelju članka 67. Zakona o komunalnom gospodarstvu („Narodne novine“, broj 68/18, 110/18, 32/20 i 145/24), članka 7. Zakona o financiranju vodnog gospodarstva („Narodne novine“, broj 153/09, 90/11, 56/13 ,154/14, 119/15, 120/16,  127/17, 66/19 i 36/24 ), članka 69. Zakona o šumama ( „Narodne novine“, broj 68/18, 115/18, 98/19, 32/20, 145/20, 101/23 i 36/24), članka 31. Zakona o postupanju s nezakonito izgrađenim zgradama („Narodne novine“, broj 86/12 ,143/13, 65/17,14/19 i 48/26) i članka 29. Statuta Općine Kravarsko ( "Glasnik Zagrebačke županije", broj 19/21) dostavlja se na raspravu Prijedlog I. izmjena i dopuna Programa građenja komunalne infrastrukture u 2026. godini.
Predlaže se Općinskom vijeću Općine Kravarsko da navedeni Prijedlog I. izmjena i dopuna Programa građenja komunalne infrastrukture u 2026. godini, razmotri i prihvati u predloženom tekstu.

Obrazloženje će, prema potrebi, davati : Općinski načelnik ili osoba koju on ovlasti.

OBRAZLOŽENJE uz I. izmjene i dopune Programa građenja komunalne infrastrukture u 2026. godini
Predlaže se povećanje Programa građenja komunalne infrastrukture za 2026.godinu za 226.700,00 €, tako da bi on iznosio ukupno 813.250,00 €. 

Unutar kapitalnog projekta uređenja mrtvačnica (uređenje okoliša mrtvačnice u Donjem Hruševcu) nema izmjene, a rekonstrukcija i uređenje groblja u Kravarskom povećava se za 120.000,00 € ( sredstva općinskog proračuna).

Kod izgradnje javne rasvjete predlaže se povećanje za 2.500,00 € za naselje Kravarsko, što se također planira financirati sredstvima općinskog proračuna – opći prihodi i primici.

Izmjene unutar kapitalnog projekta rekonstrukcije nerazvrstanih prometnica za koje se predlaže povećanje za 57.200,00 € odnose se na:

· planiranje asfaltiranja Baranićeve ulice u iznosu od 15.000,00 € (financirano iz općih prihoda i primitaka,

· povećanje rashoda za rekonstrukciju prometnice Kraleščak za 8.000,00 €, 
· povećanje rashoda za rekonstrukciju  ceste za Šabane za 29.000,00 € i
· povećanje rashoda za izradu geodetskih elaborata nerazvrstanih prometnica za 5.200,00 €

Unutar  projekta uređenja javnih površina predlaže se povećanje za 47.000,00 €. Spomenuto povećanje odnosi se na izgradnju igrališta u Podvornici.

Kod kapitalnih projekata sanacije klizišta na cestama i rekonstrukcije šumskih prometnice ne predlažu se izmjene.

U konačnici navedeni program, koji ukupno iznosi 813.250,00 €, financirao bi se iz sredstava općinskog proračuna u iznosu od 459.781,39 €, iz prihoda za posebne namjene u iznosu od 42.800,00 €, iz kapitalnih pomoći u iznosu od 310.300,00 € i neutrošenih ostalih prihoda od nefinancijske imovine iz  2025.g. u iznosu od 368,61 €.
     








        Općinski načelnik
Vlado Kolarec

